Quin espai han buscat per fer la manifestació?
Del 'Catalunya, nou estat d'Europa' de l'any passat, a 'Objectiu independència' del 2019. Aquest serà el lema de la manifestació de la Diada del pròxim Onze de Setembre, que tindrà com a idea força la unitat estratègica dels partits i les entitats independentistes. Serà a la plaça d'Espanya de Barcelona. 'Hem buscat una plaça gran on conflueixin carrers grans, perquè volem representar que, des de camins diferents, hi ha un punt de trobada que és la independència', ha dit la presidenta de l'ANC, Elisenda Pluzie, que ha donat els detalls de la manifestació en un acte al peu del MNAC, sota un sol de justícia i des d'on s'albira el pròxim objectiu de la Diada. Aquest emplaçament serà el punt de confluència de sis carrers, que es preveu que també s'omplin de gent. Són el carrer de la Creu Coberta, el carrer de Tarragona, l'avinguda del Paral·lel, l'avinguda de Maria Cristina i la Gran Via de les Corts Catalanes.
una plaça gran on conflueixin carrers grans